คลังเคาะแจกเงินคนยากจน
คลังเคาะแจกเงินรายได้น้อย กลุ่มรายได้ต่ำกว่า 3 หมื่น/ปี ทยอยจ่ายเป็นรายเดือนกันใช้ฟุ่มเฟือย รมว.คลังยันไม่ให้เปล่าต้องพัฒนาตัวเอง
1 มิ.ย. 2560

คลังเคาะแจกเงินรายได้น้อย กลุ่มรายได้ต่ำกว่า 3 หมื่น/ปี ทยอยจ่ายเป็นรายเดือนกันใช้ฟุ่มเฟือย รมว.คลังยันไม่ให้เปล่าต้องพัฒนาตัวเอง นายอภิศักดิ์ ตันติวรวงศ์ รมว.คลัง เปิดเผยว่า มาตรการช่วยเหลือผู้มีรายได้น้อยมาลงทะเบียน 14 ล้านคน จะมีประมาณ 7-8 มาตรการ โดยในเดือน ก.ย. 2560 จะแจกบัตรผู้มีรายได้น้อยที่ลงทะเบียนและผ่านการตรวจคุณสมบัติ และจะเริ่มให้มาตรการช่วยเหลือตั้งแต่วันที่ 1 ต.ค. 2560 เป็นต้นไปสำหรับรายละเอียดมาตรการขณะนี้ นายสมชัย สัจจพงษ์ ปลัดกระทรวงการคลัง กำลังพิจารณาว่าแต่ละมาตรการจะใช้เงินจำนวนเท่าไร ซึ่งทั้งหมดจะต้องไม่ทำให้การใช้งบประมาณบานปลาย มาตรการเบื้องต้นประกอบด้วย การขึ้นรถเมล์ รถไฟฟรี ค่าน้ำ ค่าไฟ และในต่างจังหวัดจะช่วยค่ารถ บขส.และค่ารถไฟทั้งนี้ มาตรการทั้งหมดจะให้ผ่านทางบัตรผู้มีรายได้น้อย ซึ่งในส่วนรถเมล์จะมีตั๋วร่วม สามารถใช้กับบัตรผู้มีรายได้น้อยได้ทันที โดยองค์การขนส่งมวลชนกรุงเทพ (ขสมก.) จะติดเครื่องอ่านบัตรตั๋วร่วมได้ 800 คัน ในเดือน ต.ค. 2560 และจะติดได้ทั้งหมด 2,000 คัน ภายใน 6 เดือน และในอนาคตจะทำตั๋วร่วมกับรถไฟฟ้าให้กับผู้มีรายได้น้อยได้ใช้บริการ ซึ่งจะให้เป็นส่วนลด เช่น ค่าตั๋วรถไฟฟ้า 50 บาท ก็อาจจะได้ส่วนลด 25 บาท เป็นต้นรมว.คลัง กล่าวว่า สำหรับมาตรการช่วยเหลือผู้มีรายได้ต่ำกว่า 3 หมื่นบาท/ปี ซึ่งต่ำกว่าเส้นความยากจน รัฐบาลจะแจกเงินเพื่อให้ดำรงชีพอยู่ได้ ตามหลักแนวคิด การคืนภาษีให้กับผู้มีรายได้น้อย (Negative Income Tax) โดยการให้เงินคืนจะมีเงื่อนไขว่า ผู้มีรายได้น้อยต้องสำแดงรายได้ที่แท้จริง เพราะรัฐบาลจะคืนเงินให้แต่ละคนไม่เท่ากันนอกจากนี้ การให้เงินจะไม่ได้เป็นการให้เปล่า แต่มีเงื่อนไขว่า ผู้มีรายได้น้อยต้องปรับปรุงประสิทธิภาพตัวเอง มีการพัฒนาความรู้ความสามารถ เพื่อหารายได้ให้มากขึ้น เพื่อจะได้พ้นความยากจนในอนาคต ฉะนั้นใครอยากได้เงินต้องพัฒนาตัวเองนายอภิศักดิ์ กล่าวว่า การคืนเงินภาษีให้ผู้มีรายได้น้อย จะช่วยเหลือเป็นรายปี แต่จะอาจจะมีการทยอยจ่ายเป็นรายเดือน สาเหตุที่ไม่อยากให้เป็นเงินก้อน เพราะกลัวนำไปใช้จ่ายฟุ่มเฟือย เช่น ไปซื้อโทรศัพท์ โดยการให้เงินคืนจะโอนผ่านระบบพร้อมเพย์เข้าไปในบัตรของผู้มีรายได้น้อย สนับสนุบระบบอี-เพย์เมนต์ ของรัฐบาล"ผู้มีรายได้น้อยต้องแสดงรายได้ที่แท้จริง เพราะรัฐบาลจะมีการตรวจสอบ ทั้งการส่งให้กรมสรรพากรตรวจสอบรายได้ และให้สถาบันการเงินตรวจสอบเงินฝาก รวมถึงให้กรมที่ดินตรวจสอบการถือครองที่ดิน รวมทั้งจะจ้างนักศึกษา 6 หมื่นคน ลงไปสำรวจผู้มีรายได้น้อยที่ลงทะเบียนว่ามีความเป็นอยู่ใกล้เคียงกับที่แจ้งไว้หรือไม่" นายอภิศักดิ์ กล่าว